Viborger Samler, 1848-08-12
I Anledning af Vorde Sogneforstanderskabs Andragende om at de valgte Medlemmers Antal maa forandres fra 6 til 7, besluttede Raadet at tilmelde bemeldte Forstanderskab, at man bifalder det Jndstillede. Nr. 84 D. - 1847. I Anledning af Generaltoldkammerets Skrivelse af 22de Febr. 1848, betræffende Omsorgen for Oprensningen af Nørre Aa, besluttede Raadet at melde, at Amtsraadet intet videre har foretaget i denne Sag end i Henhold til Frdn. af 29de Juli 1846 at beskikke en Aa=Inspecteur til at paasee overholdt Bestemmelserne ved Aastedsmødet den 7de Septbr. 1846 og følgende Dage, til hvilket Randers Havnecommission var lovlig varslet og hvorved intet blev vedtaget uden Samtykke af den for Pram fartens Jnteresse mødte Vandbygnings=Jnspecteur Carlsen. Nr. 91 D. - 1847. Fremlagt blev en Regning fra Bogtrykker Wissing, over Trykningsarbeider, der i 1847 ere udførte for Amtsraadet, og bestemte samme at Regningen kan anvises. Nr. 2 D. - 1848. Formanden underrettede Raadet om at han i Anledning af en Begjering fra en Deel Lægdsmænd om Godtgjørelse for deres Befordring ikke alene til Lægdssedlernes Forfattelse og Conference med Lægdsforstanderen, men ogsaa for Reisen til denne for senere at underskrive Lægds sedlerne, havde tilmeldt Andragerne, at der for den sidstnævnte Reise ikke kan tilkomme dem Godtgjørelse, som ikke hjemlet ved Anordningen af 26de Juni 1844, hvilken Formening Raadet tiltraadte. Nr. 3 D. - 1848. Fremlagt blev en Besværing fra trende Proprietairer, over at Amtsraadet ved Udnævnelsen af Retsvidner for Fiends og Nørlyng Herreder har forbigaaet et Jndivid, som af Forstanderskabet var indstillet og valgt et andet, som ikke var indstillet m.v. Med Hensyn til denne Besværing besluttede Raadet at tilkjendegive Andragerne, at Amtsraadet for Principets Skyld ikke kan indlade sig paa at retfærdiggjøre sine Handlinger for Spørgerne; men at det er beredt paa at motivere sit Valg for det Kongelige danske Cancellie, saafremt Spørgerne ville finde sig beføiede til for dette Collegium at andrage Sagen. Nr. 13 D. - 1848. Med Hensyn til Udskrivning pro 1848 af Bidrag til Amtets Repartitionsfond besluttede Raadet, at der, foruden Bidraget til den almindelige Veikasse, bliver til de mindre Landeveies Grundforbedring og paafølgende Vedligeholdelse, at opkræve 72 s. og til Repartitionsfondets øvrige Udgifter 88 s., Alt pr. Tønde Hartkorn, Ager og Eng, og halvt af Skov- og Mølleskyld. Forhøielsen har sin Grund i de forøgede Udgivter i Anledning af Frikjørselsgodtgjørelsen. Nr. 44 D. - 1848. Formanden udbad sig Raadets Formening om et Andragende fra Vroue Pastorats Forstanderskab om at Broue Sogn med circa 120 Tdr. Hartkorn maatte udgaae af Viborg Lægedistrict og henlægges under Skive Lægedistrict, samt over et Forslag fra Districtslægen i Viborg District, om fra dette at henlægge Sahl og Gulev Sogne til Grevskabet Frysenborgs Lægedistrict, og hele Hids Herred til Them Lægedistrict. Amtsraadet formeente, at Broue Pastorat bor henlægges under Skive Lægedistrict, men at de øvrige foreslaaede Forandringer fortiden ikke bør anbefales. Nr. 3 D. - 1848. Ligeledes udbad Formanden sig Raadets Formening om, hvorvidt Eieren af Sallingsund og Vildsund Færgested kunde være at fritage for at erlægge Bropenge ved de nye Færgebroer, hvortil han formener sig berettiget i Betragtning af de Opoffrelser, som han har gjort til bemeldte Broers Opførselse samt med Hensyn til at en saadan Begunstigelse fra umindelig Tid har været viist det nævnte Færgesteds Eiere, og formenes begrundet i Sagens Natur og de ældre Adkomstbreve. – Raadet formeente, at de af Færge-Eieren anførte Grunde ikke hjemle ham den begjerte Fritagelse og Adkomst=Documerterne ere Raadet ubekiendte; men det betvivles, at de om dette Spørgsmaal kunne indeholde noget Afgjørende. Heller ikke vil det være gjørligt at controllere at ingen Uberettiget ville skyde sig ind under Færge-Eierens Privilegium. Jmidlertid formener man, at Færge=Eieren og Familie samt hans egen Eqvipage kunde være at indrømme den begierte Fritagelse. Nr. 1638 og 2549 L. - 1841. Formanden udbad sig paany Amtsraadets Bestemmelse med Hensyn til en mellem Communalbestyrelsen i Skive Entrepreneuren for Opførselsen af Arresthuset sammesteds truffen Overeenskomst om Afgjørelsen af hans endelige Tilgodehavende saaledes at der udbetales ham foruden de 154 Rbd. 4 Sk., der resterer af Licitationssummen, endvidere 120 Rbd. 92 Sk. for Overarbeide. Raadet fandt for Landdistrictets Vedkommende at burde tiltræde Communalbestyrelsens Forslag til denne Sags endelige Afgjørelse. Nr. 43 F. - 1848. Amtsraadet approberede Valget af Theobald Hansen, til Vandsynsmand for Thorning Sogn.